	[image: Pagegiu]

	Pagėgių savivaldybės taryba

SPRENDIMAS
[bookmark: _GoBack]DĖL BUTŲ PIRKIMO SOCIALINIO BŪSTO FONDO PLĖTRAI

	2026 m. rugpjūčio 20 d. Nr. T-94
Pagėgiai


	Vadovaudamasi Lietuvos Respublikos vietos savivaldos įstatymo 6 straipsnio 15 punktu, 15 straipsnio 2 dalies 23 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 5 punktu, Žemės, esamų pastatų ar kitų nekilnojamųjų daiktų pirkimų arba nuomos ar teisių į šiuos daiktus įsigijimų tvarkos aprašo, patvirtinto Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl Žemės, esamų pastatų ar kitų nekilnojamųjų daiktų pirkimų arba nuomos ar teisių į šiuos daiktus įsigijimų tvarkos aprašo patvirtinimo“, 8.1 papunkčiu ir atsižvelgdama į Pirkimo komisijos 2026 m. rugpjūčio 10 d. protokolą Nr. 4, Pagėgių savivaldybės taryba n u s p r e n d ž i a:
	1. Pirkti socialinio būsto fondo plėtrai butą, kurio unikalus Nr. 8892-0000-2016:0004, bendras plotas − 28,47 kv. m, esantį pastate, kurio unikalus Nr. 8892-0000-2016, žymėjimas plane 1A3p, registro Nr. 50/65655, kadastro duomenų fiksavimo data 1992-03-15 ir 1/6 sandėlio, kurio unikalus Nr. 8892-0000-2038, žymėjimas plane 3I1p, registro Nr. 50/122637, kadastro duomenų fiksavimo data 1992-03-12, adresu: Birutės g. 7-4, Pagėgių mieste, už 14 100 (keturiolika tūkstančių vienas šimtas) Eur ;
	2. Įpareigoti Pagėgių savivaldybės administracijos Architektūros ir turto valdymo skyriaus vedėjo pavaduotoją Laimutę Šegždienę, notariškai įgaliotą Savivaldybės mero 2024 m. kovo 13 d. įgaliojimu (notarinio registro Nr. 1529), pasirašyti pirkimo − pardavimo sutartį ir perdavimo − priėmimo aktą.
   	3. Sprendimą paskelbti Pagėgių savivaldybės interneto svetainėje  www.pagegiai.lt.
Šis sprendimas per vieną mėnesį nuo jo paskelbimo arba įteikimo dienos gali būti skundžiamas Lietuvos administracinių ginčų komisijos Klaipėdos apygardos skyriui (J. Janonio g. 24, 92251 Klaipėda) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų administraciniam teismui, skundą (prašymą, pareiškimą) paduodant bet kuriuose teismo rūmuose (A. Mickevičiaus g. 8A, Kaunas, Žygimantų g. 2, Vilnius, Galinio Pylimo g. 9, Klaipėda, Dvaro g. 80, Šiauliai, Respublikos g. 62, Panevėžys), arba per Lietuvos teismų elektroninių paslaugų portalą (https://e.teismas.lt) Lietuvos Respublikos administracinių bylų teisenos įstatymo nustatyta tvarka.


Savivaldybės meras	                                                                                Vaidas Bendaravičius                    

